ກຸ່ມທະຫານບ້ານໃນອີຣັກ ປ່ອຍໂຕ ອະດີດທະຫານສະຫະລັດ
ກຸ່ມທະຫານບ້ານອີຣັກ ປ່ອຍໂຕ ອະດີດທະຫານອາເມຣິກັນຄົນນຶ່ງ ຫລັງຈາກກັກຂັງຜູ້ກ່ຽວໄວ້ 9 ເດືອນ.
ກຸ່ມທະຫານບ້ານຈຸນຶ່ງທີ່ຈົງຮັກພັກດີຕໍ່ນັກບວກ Moqtada al-Sadr ນິກາຍ Shi’ite ແຫ່ງອີຣັກ ກ່າວໃນວັນເສົາວານນີ້ວ່າ ຕົນໄດ້ປ່ອຍໂຕ ອະດີດທະຫານສະຫະລັດຄົນນຶ່ງ ຫລັງຈາກກັກຜູ້ກ່ຽວໄວ້ເປັນໂຕປະກັນມາໄດ້ດົນກວ່າ 9 ເດືອນ ແລະໄດ້ມອບໂຕຜູ້ກ່ຽວ ເຈົ້າໜ້າທີ່ອົງການສະຫະປະຊາຊາດໃນອີຣັກ ຄົນອະເມຣິກາຄົນນີ້ ທີ່ຖືກລະບຸຊື່ວ່າ Randy Michael Hultz ໄດ້ປາກົດໂຕຢູ່ໃນໂທລະ ພາບອີຣັກ ພ້ອມກັບພວກສະມາຊິກສະພາຜູ້ແທນ ອິຣັກສອງຄົນຈາກຂະບວນການຂອງ ນັກບວດ al-Sadr ຜູ້ແທນຄົນນຶ່ງ ທ່ານນາງ Maha al-Douri ກ່າວວ່າ ນາຍ Hultz ຖືກປ່ອຍໂຕ ໂດບໍ່ໄດ້ເສຍຄ່າຊົດເຊີຍໃດໆ ຊຶ່ງທ່ານນາງເອີ້ນການປ່ອຍໂຕຜູ້ກ່ຽວ ວ່າເປັນ ຂອງຂວັນໃຫ້ແກ່ຄອບຄົວຂອງລາວ ແລະສະແດງໃຫ້ເຫັນພາບພົດຂອງສາສະໜາອິສ ລາມອັນແທ້ຈິງ ນາຍ Hultz ກ່າວຕໍ່ກອງປະຊຸມນັກຂ່າວ ທີ່ຈັດຂຶ້ນຢ່າງກະທັນຫັນຢູ່ນອກບໍລິເວນເຂດສີ ຂຽວຫລື Green Zone ໃນກຸງແບກແດ໊ດວ່າ ລາວໄດ້ຖືກສົ່ງໄປປະຈໍາການຢູ່ອີຣັກໃນປີ 2003ແລະໄດ້ຮັບໃຊ້ໃນ ຖານະທະຫານເປັນເວລາ 15 ເດືອນ ນາຍ Hultz ກ່າວວ່າ ຫລັງຈາກນັ້ນລາວໄດ້ອາໄສຢູ່ໃນອີຣັກ ໃນຖານະເປັນພົນລະເຮືອນ ຈົນຮອດເວລາຖືກ ລັກພາໂຕໄປໃນເດືອນມິຖຸນາ ປີ 2011 ໂດຍພວກກຸ່ມຂອງໜ່ວຍກອງພົນນ້ອຍ Pro mised Day Brigade ຊຶ່ງເປັນສາຂານຶ່ງຂອງກອງທັບ Mahdi ທີ່ຄອບຄຸມໂດຍນັກ ບວດຕໍ່ຕ້ານອາເມຣິກັນ al-Sadr ນັ້ນ ບັນດາເຈົ້າໜ້າທີ່ກຸ່ມ Sadr ກ່າວວ່າ ນາຍ Hultz ໄດ້ຖືກນໍາເຂົ້າໄປຍັງເຂດສີຂຽວໃນ ທັນທີ ຫລັງຈາກປາກົດໂຕຕໍ່ກອງປະຊຸມນັກຂ່າວແລ້ວ ແລະຖືກມອບໂຕໃຫ້ເຈົ້າໜ້າທີ່ສະ ຫະປະຊາຊາດ ຊຶ່ງຕໍ່ມາທາງອົງການສະຫະປະຊາຊາດກໍໄດ້ມອບໂຕຜູ້ກ່ຽວ ໃຫ້ສະຖານ ທູດສະຫະລັດໃນຕອນ ແລງວັນເສົາວານນີ້